b'\n_START_ARTICLE_\nAnton Nilson\n_START_SECTION_\nAmaltheahendelsen\n_START_PARAGRAPH_\nSommeren 1908 streiket havnearbeidere i Malm\xc3\xb6 for bedre arbeidsvilk\xc3\xa5r. Politi og milit\xc3\xa6re ble kalt inn for \xc3\xa5 opprettholde orden samtidig som arbeidsgiverne kalte inn britiske streikebrytere, noe som f\xc3\xb8rte til enda st\xc3\xb8rre spenninger og arbeiderne tok dette som en stor provokasjon._NEWLINE_De britiske streikebryterne var midlertidig innlosjert p\xc3\xa5 skipet Amalthea. Natten mellom 11. juni og 12. juni rodde Anton Nilson, medlem i Ungsocialisterna, ut og satte fra seg en bombe p\xc3\xa5 Amaltheas skrog. Bomben gikk av og en britisk streikebryter d\xc3\xb8de og 23 ble skadd. _NEWLINE_Anton Nilson ble d\xc3\xb8mt til d\xc3\xb8den og hans to medhjelpere, Algot Rosberg og Alfred Stern som p\xc3\xa5 samme m\xc3\xa5te som Nilson var unge og arbeidsledige medlemmer i Ungsocialisterna, ble d\xc3\xb8mt til straffearbeid p\xc3\xa5 livstid. Nilson ble ben\xc3\xa5det og straffen ble endret til straffearbeid p\xc3\xa5 livstid. I starten var den folkelige opinionen og arbeiderbevegelsen sterkt imot bombeangrepet. Men i takt med at den svenske arbeiderbevegelsen vokste endret opinionen seg. En stor kampanje for \xc3\xa5 frigi de d\xc3\xb8mte ble startet og den fikk et stort internasjonalt gjennomslag og hundrevis av m\xc3\xb8ter om de fengslede ble arrangert blant annet i USA med Joe Hill i spissen. I Sverige ble 130\xc2\xa0000 underskrifter samlet inn for \xc3\xa5 frigi de tre. _NEWLINE_1. mai 1917 ble de tre fors\xc3\xb8kt frigjort av over 10\xc2\xa0000 arbeidere som gikk i tog til fengselet i H\xc3\xa4rn\xc3\xb6sand, et sted med vel 8\xc2\xa0000 innbyggere. Vakter og soldater, bev\xc3\xa6pnet med maskingev\xc3\xa6r og med ordre om \xc3\xa5 heller skyte Nilson enn \xc3\xa5 la han bli satt fri, stod utplassert ved fengselsmuren. Det hele sluttet med at demonstrantene gav opp og gikk hjem._NEWLINE_Men i oktober 1917 ga den nyetablerte regjeringen beskjed om at Nilson skulle slippes fri, noe som var denne regjeringens f\xc3\xb8rste beslutning, en regjering som var en koalisjon mellom liberale og sosialdemokratene. Beslutningen bidro til \xc3\xa5 legge en demper p\xc3\xa5 sosial uro som r\xc3\xa5dde p\xc3\xa5 dette tidspunkt, blant annet fordi dette var sosialdemokratenes f\xc3\xb8rste regjeringsdeltakelse._NEWLINE_Med st\xc3\xb8tte fra bankmannen Olof Aschberg fikk Nilson anledning til \xc3\xa5 gj\xc3\xb8re en dr\xc3\xb8m virkelig, \xc3\xa5 l\xc3\xa6rte seg \xc3\xa5 fly. Aschberg skaffet en plass til Nilson p\xc3\xa5 Ljungbyheds flyskole der han gikk gjennom en sivil oppl\xc3\xa6ring p\xc3\xa5 en Albatross av Nils Kindberg.\n_START_SECTION_\nDen russiske borgerkrigen\n_START_PARAGRAPH_\nEtter \xc3\xa5 ha bidratt til et m\xc3\xb8te i Malm\xc3\xb6 Folkets Park og h\xc3\xb8rt Angelica Balabanoff fortelle om kampen i Russland, bestemte han seg for \xc3\xa5 delta i krigen. Balabanova ordnet visum til Petrograd, men Nilson kunne ikke f\xc3\xa5 et utreisevisa fra Sverige fordi han hadde nektet verneplikt. Han tok personlig kontakt med krigsministern Erik Nilson og utreisevisaet kom i stand etter f\xc3\xa5 dager. I 1918 befant han seg i byen Gatjina for \xc3\xa5 starte sin tjeneste i Den r\xc3\xb8de arm\xc3\xa9 som spaningsflyger. Da kampene som tok til \xc3\xa5 eskalere mellom Estland og Russland ble han flyttet til Torosina utenfor Pskov. _NEWLINE_Etter sin flygersjefs anbefaling ble han medlem i RKP (det allrussiske kommunistpartiet). Han var i en periode nestsjef for spaningsavdelingen. For sine tjenester ble han av Lev Trotskij bel\xc3\xb8nnet med en skinnjakke som han ikke kunne ta imot personlig fordi han tjenestegjorde da Trotskij skulle overrekke jakka. I sin tid i Russland rakk imidlertid Nilson \xc3\xa5 h\xc3\xa5ndhilse p\xc3\xa5 Stalin._NEWLINE_I 1921 hjalp han deler av Nobel-familien \xc3\xa5 dra fra Baku etter at de ikke hadde lyktes \xc3\xa5 ta seg ut av landet. _NEWLINE_Nilson flyttet tilbake til Sverige i 1926 blant annet fordi han mente stalinismen var blitt for fremtredende. Nilson mente at Stalin hadde forr\xc3\xa5dt revolusjonen og arbeiderklassen og mente at Stalin bare hadde bidratt til \xc3\xa5 gj\xc3\xb8re Sovjetunionen til en politistat som undertrykket de ekte sosialistene.\n_START_SECTION_\nSenere liv\n_START_PARAGRAPH_\nI Sverige ble Nilson i 1931 medlem i Socialistiska Partiet men forlot det som s\xc3\xa5 mange andre til fordel for V\xc3\xa4nstersocialistiska partiet da partiet tok stilling for Tyskland i andre verdenskrig. Nilson meldte seg senere inn i  Socialdemokraterna og ble der. Han beholdt velviljen overfor Sovjetunionen, selv om han kritiserte landet for dets autorit\xc3\xa6re styresett. _NEWLINE_Anton Nilson ble 101 \xc3\xa5r gammal og var aktiv til det siste, blant annet med \xc3\xa5 fortelle om sitt eget opplevelsesrike liv.'